Aalborg Stiftstidende, 1846-09-19
Forsamlingen i Nortorf den 14de de blev tildeels splittet og Schlesvigholsteinerne klage selv i en Beretning i Børsenhallen" over deres Committeredes usikkre Holdning. Rygtet, at Forsamlingen var forlagt andenstedshen, havde ogsaa allerede foranlediget, at den ikke blev saa talrig og Antallet af Borgere og Bønder, der mødte, angives til kun 3000. Tropperne, der vare stillede under Amtmanden i Rendsborg, v. Cossels, Commando, hilstes af Folket som schlesvig-holsteinske Brødre og forholdt sig ogsaa rolig paa en Charge nær, der foretoges i en Huulvei, som det siges imod en Snees Personer. Ved de imidlertid fremrykkede Jernbanevagons adskilte fra Hovedcorpset, maatte Dragonerne, for atter at naae dette, bestige en Jordvold, hvorved nogle Heste tabte deres Ryttere ofv. og to Personer bleve overredne, dog uden at komme til videre Skade. Committeen, hedder det, underhandlede imidlertid med Amtmanden, der, gjort ansvarlig for de ellers uundgaaelige Conflicter, endelig tillod, at den opløste Forsamlingen med en Tale. Tiedemann traadte derpaa frem og erindrede om, at Folket hverken ved Forbud eller Troppesamling havde ladet sig afholde fra sin lovlige Ret til at holde Folkeforsamling og at man nu, paa Amtmandens Forsikkring om, at han havde strængeste Ordre til strax at bringe de yderste Midler til at forhindre Forsamlingen i Anvendelse, kun derfor opløste den for – "at spare Udgydelse af tydsk Blod, men forøvrigt høitideligt forvarede sine Rettigheder. Sluttelig besvoer han Folket, at forholde sig rolig, som hidtil, ikke at forlade den lovlige Grund, hvorpaa det befandt sig, eller give Anledning til sørgelige Begivenheder. Strømningen gik derpaa til Neumünster, hvor Advocat Wiggers (der betegnes som en "meget dygtig, talentfuld og høist veltalende Advocat) vilde holde en Tale i - Jernbanehotellet for at forsvare Committeens Fremgangsmaade, men vox faucibus hæsit eller med andre Ord: Ordet stoppede for den "høist veltalende unge Mand, da den nye Amtmand i Neumünster, Kherre. v. Heintze, venlig lagde Haanden paa hans Skulder og, da han omsider havde faaet Gehør, forsikkrede Mængden, at han, for det Tilfælde Forsamlingen skulde være bleven forlagt til Neumünster, havde frabedet sig al Militairhjælp, idet han stolede paa, at det schlesvig-holsteinske Folk stedse vilde laane Fornuften og Loven sit Øre, idet han tillige høitideligen forsikkrede dem, at være durch und durch deutsch ofv. Hr. Wiggers bad derpaa, ikke at volde Amtmanden nogen Uleilighed og Forsamlingen skilte sig efterhaanden, imedens Ref. i "Børsenhalle dog haaber, ikke meer at see den saa veltalende Hr. Wiggers som Medlem af en Committee, da han hertil manglede fornøden Fasthed og Kraft. - Curatoren for Universitetet i Kiel skal, efter "Schwab. Merc." have truet 5 Professorer med Afsættelse hvis de vedblev deres hidtilværende Virken. Disse ere den slesvigske Stænderpræsident, Statsr. Falck, de holsteenske Stænderdeputerede Christiansen og Waiz samt Professorerne Droysen og Rawit. Samtlige Professorer, hedder det skulle i denne Anledning, med Undtagelse af Prof. Paulsen, have besluttet, ved første Afsættelse Alle at tage deres Afsked. – Efter Hamb. "Neue Zeit." skal den danske Gesandt i St. Petersborg, Grev Ranzau, have anholdt om sin Afsked. Hans Kone er allerede, med det Dampskib, der bragte denne Efterretning fra St. Petersborg, den 13de de, ankommen til Travemunde. – Den oldenborgske Censor i Eutin har nægtet Jndrykkelse af en Opfordring til Storhertugen af Oldenburg om, næst sine ognatiske Rettigheder, tillige i Fyrstendømmets Navn at repræsentere dettes (?) truede Rettigheder ved den tydske Forbundsdag.